Фазлиәхмәтов Азат Миҙхәт улы

Фазлиәхмәтов Азат Миҙхәт улы (23 февраль 1967 йыл) — шағир, радиожурналист, «Юлдаш» радиоһының өлкән мөхәррире, проекттар авторы һәм алып барыусыһы. 2013 йылдан Рәсәй Федерацияһының һәм Башҡортостан Республикаһының Журналистар союздары ағзаһы. Башҡортостандың атҡаҙанған матбуғат һәм киң мәғлүмәт хеҙмәткәре (2015).

 Биографияһы 
Азат Миҙхәт улы Фазлиәхмәтов 1967 йылдың 23 февралендә Башҡорт АССР-ының Дәүләкән районы Суйынсы ауылында тыуған. Урындағы урта мәктәптең һигеҙ класын тамамлай һәм 1982—1986 йылдарҙа Благовещен педагогия училищеһында уҡый.

Үҙаллы хеҙмәт эшмәкәрлеген 1986 йылдың сентябрендә Дәүләкән районының Бик-Ҡарамалы һигеҙ йыллыҡ мәктәбендә татар теле һәм әҙәбиәте уҡытыусыһы булып башлай.

Шул уҡ йылдың көҙөндә Совет Армияһы сафына саҡырыла, хәрби хеҙмәтен 1986—1988 йылдарҙа Хәрби Диңгеҙ флотының Кронштадт һәм Новороссийск ҡалаларындағы частәрендә үтә.

1988 йылда запасҡа ҡайтарыла һәм 1994 йылға тиклем Суйынсы урта мәктәбендә башланғыс синыфтарҙы һәм тарих фәнен уҡыта.

1994—1997 йылдарҙа Өфө ҡалаһы Орджоникидзе район эске эштәр идаралығында эксперт-криминалист булып эшләй.

1997 йылда ситтән тороп Башҡорт дәүләт университетының тарих факультетын тамамлай.

Республика кимәлендә иғлан ителгән ижади конкурсты уңышлы үткәндән һуң 1998 йылдың 5 ғинуарында Азат Фазлиәхмәтов «Башҡортостан» дәүләт телерадиокомпанияһына алып барыусы итеп эшкә ҡабул ителә.

2001 йылдан «Юлдаш» мәғлүмәт һәм йыр-моң каналының өлкән мөхәррире булып эшләйБеҙҙең команда. «Юлдаш» радиоһы, рәсми сайт .

Көндәлек эшендәге юғары ҡаҙаныштары өсөн 2015 йылда «Башҡортостан Республикаһының атҡаҙанған матбуғат һәм киң мәғлүмәт хеҙмәткәре» тигән маҡтаулы исемгә лайыҡ була.

 Ижади эшмәкәрлеге 

 Радиола 
 «Юлдаш» каналында татар телендә 1999 йылдан эфирға сығып килгән «Чумеч йолдыз» хит-парады проектының авторы һәм алмашһыҙ алып барыусыһы.
 Башҡортостан Республикаһы буйынса Эске эштәр министрлығының Юл хәрәкәте хәүефһеҙлеге дәүләт инспекцияһы (ГИБДД) идаралығы һәм Рәсәй Федерацияһының Яза башҡарыу федераль хеҙмәтенең Башҡортостан Республикаһы буйынса баш идаралығы хеҙмәткәрҙәре менән тығыҙ хеҙмәттәшлек нигеҙендә радио тыңлаусылар араһында популяр булған «Закон һәм тәртип», «Кеше һәм йәмғиәт» исемле тапшырыуҙар әҙерләп алып бара. Уларҙа ҡануниәттәге һуңғы үҙгәрештәр яҡтыртыла, хоҡуҡ төҙәтеү колонияларынан репортаждар ойошторола, иркенән мәхрүм ителгәндәрҙең тормош-көнкүреше тураһында һөйләнелә.

 Әҙәбиәттә һәм шиғриәттә 
 Азат Фәзлиәхмәтов хикәйәләр һәм шиғырҙар ижад итә. Уның һүҙҙәренә яҙылған бик күп йырҙарҙы башҡорт һәм татар эстрадаһы йондоҙҙары башҡарыуында һәр сәхнәнән йылы ҡабул итәләр.

 Китаптары 
 Күңел менән һөйләшеү: Шиғырҙар, пародиялар, йыр һүҙҙәре, юмористик хикәйәләр. — Өфө: «Сал Урал» нәшриәт йорто, 2012. — 97 бит. 
 Ҡәләмемә һалған күңелем: Шиғырҙар, пародиялар, йыр һүҙҙәре. — Өфө: «Газетный двор», 2015. — 83 бит. 

 Йырҙары 
№Йыр исемеКөй авторыБашҡарыусы(лар) 1.«Атай» тиеп әйтә алманымБулат МәхийәновНурия Йәрмөхәмәтова 2.Атай наҙын күреп үҫтекЗарема ӘйүповаКарина Ҡазыханова 3.Атай наҙын күреп үҫтекРезеда МөхәмәтйәноваРезида Шәрәфетдинова 4.«Балам» тиеп янамРезида ӘминеваГөлшат Арыҫланова 5.Бары һинең менән бәхетлеменАзат ИмаевСалауат Фәтхетдинов 6.Беҙ егеттәрФәнир ҒәлимовФәнир Ғәлимов 7.Бел һин, йәнемМөҙәрис ҒәзетдиновЗөфәр Билалов 8.Был донъяны яҡты, тиҙәрИлнар ҒилманшинСердар Оразмурадов 9.Бына мин ниндәй!Илдар ШәриповРөстәм Вәлиев 10.Ғүмер йомғағыРезида ӘминеваРезида Әминева 11.Ғүмер йомғағыРезида ӘминеваЗәйнәб Фәрхетдинова 12.Ғүмеркәйҙәр — ҡом ағышы  Булат МәхийәновНурия Йәрмөхәмәтова 13.Дуҫҡайым  Нурия ЙәрмөхәмәтоваНурия Йәрмөхәмәтова 14.Йәшенләп үтте йәшлегем Гөлшат АрыҫлановаМиләүшә Исламова 15.Йәшәү — миҙгел Гөлшат АрыҫлановаГөлшат Арыҫланова 16.Йәшәһен туғандарым Нурия ЙәрмөхәмәтоваНурия Йәрмөхәмәтова 17.Йырлап йәшәр саҡ ҡына (50 йәш)  Резида СабитоваФәҙис Ғәниев 18.Күктәрҙән төшкән бәхетем Зөлфиә ШакироваЗөлфиә һәм Йәүит Шакировтар 19.Күңелемдә әсәй һүҙҙәреЗарема Әйүпова(аранжировка Марсель Ҡаһиров)Карина Ҡазыханова 20.Ҡоҙа-ҡоҙағыйҙар вальсы   Мөнир ҒизәтуллинХәниә Фәрхи 21.Мин ғашиҡмын һиңәИлдар ШәриповГөлназ һәм Илшат Мөхәмәтдиновтар 22.Мөхәббәткә күҙҙәр теймәһен   Гөлфиә СәлиховаГүзәл Диникеева 23.Туғандар булып ҡалайыҡФлера ШәриповаРатмир Вәлиев 24.Туғандарым  Нурия ЙәрмөхәмәтоваРишат Ғәлиханов 25.Туғандар — Хоҙай бүләгеРәил ӨмөтбаевИрина Халикова 26.Һин янымда булмағасИрек ҒәлимовКарина Ҡазыханова 27.Һыуынмаһын туғанлыҡтың араларыАзат ИмаевЗакир Шахбан  28.Әсәйем самауыры  Мөҙәрис Ғәзетдинов Венер Ҡәйүмов 29.Әсәйем һүҙҙәре Мөнир Ғизәтуллин Нурия Йәрмөхәмәтова 30.Эй, күңелем-күңелкәйем Резида Әминева  Зәйнәб Фәрхетдинова 31.Яңғыҙ түгелмен дә Зарема Әйүпова   Зарема Әйүпова.  32.Яңғыҙ түгелмен дә Зарема Әйүпова   Зәйнәб Фәрхетдинова  33. Яңғыҙ әсәй  Мөнир Ғизәтуллин   Фәүҙәт Ғиләжев 34.Яуапһыҙ һөйөү Мөнир Ғизәтуллин   Резида Шәрәфетдинова 35.55 йәш Зарема Әйүпова Миләүшә Исламова

 Йәмәғәт эшмәкәрлеге 
 2014 йылдан Рәсәй авторлыҡ йәмғиәте (русса РАО «Российское авторское общество»)http://rao.ru/ ағзаһы.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған матбуғат һәм киң мәғлүмәт хеҙмәткәре (июль, 2015)СПИСОК награжденных государственными наградами Республики Башкортостан. 39. Фазлиахметов Азат Мидхатович - старший редактор отдела ведущих программ информационно-музыкального канала «Юлдаш» студии радиовещания ГУП ТРК «Башкортостан» .
 «Һөнәргә тоғролоҡ өсөн» («За верность профессии») миҙалы (апрель, 2014).
 Мәҙәниәт хеҙмәткәрҙәре һөнәри союзының республика комитеты президиумының Маҡтау грамотаһы (декабрь 2013).
 Журналист эштәренең «Горизонт» республика конкурсы лауреаты (апрель, 2009).
 Башҡортостан Республикаһы буйынса Эске эштәр министрлығының ГИБДД идаралығының Рәхмәт хаты һәм иҫтәлекле бүләге (ғинуар, 2008).

 Өҫтәмә мәғлүмәт 
 Ҡатыны Майя Мәхмүт ҡыҙы, сит телдәр буйынса белгес.
 Улы Динис.
 Ҡыҙы Эмилия.

 Иҫкәрмәләр 

 Һылтанмалар 
 ВК селтәрендә шәхси сәхифәһе  

Категория:Башҡортостан журналистары
Категория:Шәхестәр:«Башҡортостан» ТРК
Категория:XX быуат журналистары
Категория:XXI быуат журналистары
Категория:Башҡортостан Республикаһының атҡаҙанған матбуғат һәм киң мәғлүмәт хеҙмәткәрҙәре